Diari Oficial de la Generalitat Valenciana


Sumari del DOGV 7770, del 28-04-2016 (2016/2695)

RESOLUCIÓ de 19 d'abril de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el grau o nivell per als quals va ser autoritzat el centre privat elemental de música San José de Calasanz, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/2695


Data del document
:   19-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 19 d'abril de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el grau o nivell per als quals va ser autoritzat el centre privat elemental de música San José de Calasanz, de Castelló de la Plana. [2016/2695]  
L'expedient ha sigut iniciat a instància del representant de la titularitat del centre privat elemental de música San José de Calasanz, número de codi 05730332, de Castelló de la Plana, que sol·licita l'autorització d'ensenyances professionals de música amb les especialitats de Cant, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Viola, Violí i Violoncel, l'ampliació de les especialitats instrumentals de les ensenyances elementals de Viola, Trombó, Violoncel i Contrabaix, ampliant el seu nombre de llocs escolars. Sol·licita, a més, una correcció en la titularitat del centre.  
La Direcció General de Centres i Personal Docent va emetre un informe favorable, de 5 d'octubre de 2015, respecte a l'adequació de les instal·lacions proposades, quant a espais educatius, de conformitat amb la normativa aplicable.  
El centre ha presentat, davant de la direcció territorial competent en matèria educativa, la relació del professorat i les titulacions corresponents a les especialitats sol·licitades, així com el quadre-horari de funcionament i objectius, continguts i criteris d'avaluació  
Vista la proposta favorable de la direcció territorial competent en matèria educativa, que inclou els informes de la Unitat Tècnica de Construccions i de la Inspecció educativa, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació; el Decret 158/2007, de 21 de setembre, del Consell, pel qual s'estableix el currículum de les ensenyances professionals de música i es regula l'accés a aquestes ensenyances (DOGV 25.09.2007); el Decret 159/2007, de 21 de setembre, pel qual s'estableix el currículum de les ensenyances elementals i es regula l'accés a aquestes ensenyances (DOCV 25.09.2007); i el Reial Decret 321/1994, de 25 de febrer (BOE 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 16 de març de 2015, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Modificar l'autorització del centre que a continuació s'indica en els termes que s'especifiquen:  
Codi: 51886901  
Denominació genèrica: centre autoritzat d'ensenyances artístiques elementals.  
Nova denominació genèrica: centre autoritzat d'ensenyances artístiques professionals de música.  
Denominació específica del centre: San José de Calasanz.  
Titularitat: Orden y Provincia Escuelas Pías de Valencia.  
Nova titularitat: Casa Comunidad Escolapia San Juan Bautista  
Domicili: pl. Escoles Pies, núm. 27.  
Localitat: Castelló de la Plana (12142).  
Província: Castelló.  
Modificació que s'autoritza:  
- Modificació de les ensenyances elementals de música amb l'ampliació de les següents especialitats instrumentals: Contrabaix, Trombó, Viola i Violoncel. El nombre de llocs escolars per a aquestes ensenyances és de 250.  
- Autorització de les ensenyances professionals de música amb les especialitats instrumentals de Cant, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxòfon, Trombó, Trompa, Trompeta, Viola, Violí i Violoncel. El nombre de llocs escolars per a aquestes ensenyances és de 180.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà publicar-se en el Diari Oficial de la Comunitat Valenciana.  
  
València, 19 d'abril de 2016. El conseller d'Educació, Investigació, Cultura i Esport: Vicent Marzà Ibáñez.